ธปท.ชี้เอฟดีไอของไทยไม่น่าห่วง
ธปท.ชี้การลงทุนโดยตรงจากต่างชาติมาไทยยังไม่มีสัญญาณน่าห่วง ส่วนการลงทุนจากสหรัฐฯและยุโรปน้อยลงบ้างก็ถือว่าปกติ เชื่อการลงทุนเออีซีด้วยกันจะเพิ่มขึ้น
18 พ.ค. 2555

ธปท.ชี้การลงทุนโดยตรงจากต่างชาติมาไทยยังไม่มีสัญญาณน่าห่วง ส่วนการลงทุนจากสหรัฐฯและยุโรปน้อยลงบ้างก็ถือว่าปกติ เชื่อการลงทุนเออีซีด้วยกันจะเพิ่มขึ้น
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ขณะนี้ภาพรวมการลงทุนโดยตรงจากต่างประเทศหรือเอฟดีไอของไทยไม่อยู่ในภาวะน่าห่วง ยังไม่เห็นสัญญาณอะไรที่ถดถอย ผู้ลงทุนรายใหญ่ในระดับต้นยังเป็นประเทศในเอเซียที่เข้ามาลงทุนในไทย อันดับหนึ่งคือ ญี่ปุ่น ส่วนประเทศจีนในปี 2553 อยู่อันดับที่สอง ส่วนปี 2554 น่าจะมาลงทุนน้อยลงกว่าปี 2553 จึงไม่ใจว่าอยู่ดันดับใด
สำหรับ เอฟดีไอจากสหรัฐฯและยุโรปน่าจะแผ่วลง แต่ก็ไม่น่าห่วง เนื่องจากเศรษบกิจในแถบนั้นยังมีปัญหา ขณะที่การลงทุนกลุ่มประชาคมเศรษฐกจอาเซียน(เออีซี)น่าจะเพิ่มมากขึ้น จากฐานการผลิตที่น่าจะขยายมากขึ้น
“ถ้าดูโดยรวมการลงทุนโดยตรงจากต่างประเทศของไทยยังไม่เห็นสัญญาณการถดถอย การเข้ามาลงทุนของต่างชาติยังอยู่มรเกณฑ์ดี ส่วนสหรัฐฯและยุโรปจะน้อยลงบ้างก็ถือว่าเป็นธรรมดา” นายประสารกล่าว